CELEX: 62018CN0413
Language: sl
Date: 2018-06-21 00:00:00
Title: Zadeva C-413/18 P: Pritožba, ki jo je H vložila 21. junija 2018 zoper sodbo Splošnega sodišča (šesti senat) z dne 11. aprila 2018 v zadevi T-271/10 RENV, H/Svet Evropske unije

24.9.2018   
            
            
               SL
            
            
               Uradni list Evropske unije
            
            
               C 341/4
            
         
      Pritožba, ki jo je H vložila 21. junija 2018 zoper sodbo Splošnega sodišča (šesti senat) z dne 11. aprila 2018 v zadevi T-271/10 RENV, H/Svet Evropske unije
      (Zadeva C-413/18 P)
      (2018/C 341/05)
      Jezik postopka: angleščina
      
         Stranki
      
      
         Pritožnica: H (zastopnica: M. Velardo, avvocatessa)
      
         Druga stranka v postopku: Svet Evropske unije
      
         Predlogi
      
      Pritožnica Sodišču predlaga, naj:
      
                  —
               
               
                  tožbo z dne 11. aprila 2018 v zadevi T-271/10 RENV, H/Svet Evropske unije, razveljavi v delu, v katerem je bila zavrnjena tožba pritožnice za razglasitev ničnosti odločbe z dne 7. aprila 2010, ki jo je podpisal vodja osebja Policijske misije Evropske unije in s katero je bila pritožnica premeščena na mesto „Criminal Justice Adviser – Prosecutor“ v regionalni urad v Banja Luki (Bosna in Hercegovina) in, podredno, odločbe z dne 30. aprila 2010, ki jo je podpisal vodja misije v skladu s členom 6 Sklepa Sveta 2009/906/SVZP (1) z dne 8. decembra 2009 o Policijski misiji Evropske unije (EUPM) v Bosni in Hercegovini (BiH), in v delu, v katerem je bil zavrnjen zahtevek za plačilo odškodnine za škodo, nastalo zaradi nezakonitosti navedenih odločb;
               
            
                  —
               
               
                  v zadevi odloči in jo po potrebi vrne v razsojanje Splošnemu sodišču;
               
            
                  —
               
               
                  toženi stranki na prvi stopnji naloži plačilo stroškov iz zadeve C-455/14 P in tega postopka.
               
            
         Pritožbeni razlogi in bistvene trditve
      
      
                  —
               
               
                  Pritožnica zatrjuje kršitev člena 216 Poslovnika Splošnega sodišča in člena 47 Listine o temeljnih pravicah, ker je sodbo, zoper katero je vložena pritožba, izdal senat, ki so ga delno sestavljali isti sodniki, ki so izdali sklep, ki ga je razveljavilo Sodišče Evropske unije.
               
            
                  —
               
               
                  Pritožnica v zvezi s pristojnostjo vodje misije, da sprejme odločbo o premestitvi osebja, in vlogo države članice izvora v okviru prenosa premeščenega osebja zatrjuje kršitev člena 61, drugi odstavek, Statuta Sodišča, ker sodišče na prvi stopnji ni spoštovalo sodbe v zadevi, ki jo je Sodišče vrnilo v razsojanje.
               
            
                  —
               
               
                  Izkrivljanje dokazov.
               
            
                  —
               
               
                  Kršitev pravice do obrambe in enakega obravnavanja, ker pritožnica ni bila zaslišana v zvezi z nekaterimi dokumenti in pisnimi stališči, ki jih je predložil Svet med postopkom na prvi stopnji.
               
            
                  —
               
               
                  Kršitev člena 134(1) Poslovnika v delu, v katerem je bilo odločeno, da pritožnica nosi stroške v zadevi C-455/14 P, v kateri je uspela.
               
            
         (1)  UL 2009, L 322, str. 22.